**Jean-Paul Aimé Gobel** (født 14. mai 1943 i Thonon-les-Bains i departementet Haute-Savoie i Frankrike) er en fransk titulærerkebiskop og diplomat for Den hellige stol.

Liv og virke
------------

### Prest

Biskopen av Annecy, Jean-Baptiste Sauvage, ordinerte ham til prest den 29. juni 1969. Etter å ha studert kanonisk rett ved Det pavelige diplomatakademi i Roma fra 1972 til 1974, ble han postert til Pavestolens nuntiaturer til Australia, Mosambik, Nicaragua, Burundi. 

Den siste posteringen før han ble biskop var formelt til Filippinene (med oppdrag i Hongkong).

Fra mai 1989ble Gobel den første av en relle pavelige diplomater som ble postert til Hongkong for å studere på nærmere hold den katolske kirkes kår i Folkerepublikken Kina og utsiktene for at det på lengre sikt kunne etableres diplomatiske forbindelser mellom Den hellige stol og Beijing. (Gobel ble etterfulgt i Hongkong av Fernando Filoni i 1992 og Eugene Nugent i 2001.) Mens han var basert i Hongkong besøkte han Mongolia etter innbydelse fra regjeringen der for å se på muligheten for å etablere et misjonsnærvær der; dette førte til at kongregasjonen Congregatio Immaculati Cordis Mariae fikk et slikt oppdrag.

### Titulærerkebiskop, nuntius i tre land i Kaukasus

Den 7. desember 1993 utnevnte pave Johannes Paul II ham til titulærerkebiskop av *Calatia* og apostolisk nuntius til Armenia og Georgia, og bispeviet ham personlig den 6. januar 1994 i Peterskirken; medkonsekratorer var kurieerkebiskopene Giovanni Battista Re og Josip Uhač.

I 1994 ble han dessuten utnevnt til apostolisk nuntius i Aserbajdsjan. 

### Nuntius til land i Vest-Afrika

Den 6. desember 1997 ble han utnevnt til apostolisk nuntius til Senegal, Guinea-Bissau, Mali og Kapp Verde. Overfor Mauritania var han apostolisk delegat.

### Nuntius til Nicaragua

Den 31. oktober 2001 ble han apostolisk nuntius til Nicaragua. 

### Nuntius til Iran

Pave Benedikt XVI utnevnte ham til apostolisk nuntius til Iran 10. oktober 2007.

### Nuntius til Egypt

Den 5. januar 2013 ble han av Benedikt XVI utnevnt til apostolisk nuntius til Egypt og utnevnt til delegat for Den hellige stol til Den arabiske liga. I tillegg fikk han en rolle ved å gjenopplive den langvarige dialogprosessen med det islamske Azhar-universitetet. Han innehadde embedet som apostolisk nuntius frem til 3. januar 2015.

### Etter den diplomatiske tjeneste

Da han kom tilbake til sitt hjembispedømme Annecy, overtok han sogneprestansvar i Abondance i Alpene mens han lærte opp sin etterfølger. Siden 1. september 2016 har han tjenestegjort i bispedømmet.

Episkopalgenealogi
------------------

Hans episkopalgenealogi er:

* Kardinal Scipione Rebiba (1504-1577)
* Kardinal Giulio Antonio Santori (1532-1602) \* bispeviet 1566
* Kardinal Girolamo Bernerio (1540-1611) \*1586
* Erkebiskop Galeazzo Sanvitale (1566-1622) \*1604
* Kardinal Ludovico Ludovisi (1595-1632) \*1621
* Kardinal Luigi Caetani (1595-1642) \*1622
* Kardinal Ulderico Carpegna (1595-1679) \*1630
* Kardinal Paluzzo Paluzzi Altieri degli Albertoni (16235-1698) \*1666
* Pave Benedikt XIII (1649-1730) \*1675
* Pave Benedikt XIV (1675-1758) \*1724
* Pave Klemens XIII (1693-1769) \*1743
* Kardinal Henry Benedict Mary Clement Stuart of York (1725-1807) \*1758
* Pave Leo XII (1760-1829) \*1794
* Kardinal Chiarissimo Falconieri Mellini (1794-1859) \*1826
* Kardinal Camillo di Pietro (1806-1884) \*1839
* Kardinal Mieczyslaw Halka Ledóchowski (1822-1902) \*1861
* Kardinal Jan Puzyna z Kosielsko (1842-1911) \*1886
* Erkebiskop Józef Bilczewski (1860-1923) \*1901
* Erkebiskop Bolesław Twardowski (1864-1944) \*1919
* Erkebiskop Eugeniusz Baziak (1890-1962) \*1933
* Pave Johannes Paul II (1920-2005) \*1958
* Erkebiskop *Jean-Paul Aimé Gobel* (1943) \*1994

Referanser
----------

1. ↑  Charbonnier, Jean (2013). «The "Underground" Church». I Tang, Edmond; Wiest, Jean-Paul. *The Catholic Church in Modern China: Perspectives*. Wipf and Stock. s. 68. Besøkt 29. mai 2019.
2. ↑  Charbonnier, Jean (2007). *Christians in China: A.D. 600 to 2000*. Ignatius Press. s. 537. Besøkt 29. mai 2019.
3. ↑  «Rinunce e Nomine, 08.07.2002» (pressemelding) **(italiensk)**. Holy See Press Office. 8. juli 2002.
4. ↑  *Neue Papst-Botschafter für Ägypten und Guatemala*, Radio Vatikan, 5. Januar 2012
5. ↑  catholic-hierarchy.org gobel, lest 6. august 2022

|  |  |
| --- | --- |
| Oppslagsverk/autoritetsdata | Catholic-Hierarchy
 |